
Gan Abraham H. Thomas, Y.H. (Crymlyn), Llansamldel. 

Ton: Hen Wlad Fy Nhadau. 

Hen Gastell Carnarfon, lle claddwyd y cledd, 
Lle tarddodd hyd heddyw ffynonau o hedd; 
Daeth Cymru a Lloeger i heddwch parhaus, 
Rhowd terfyn ar ryfel a thrais 

Gwlad, Gwlad, pleidiol wyf i'm gwlad, 


Tra'r mor yn fur i'r bur hoff Bau, 
Oh! bydded i'r Undeb barhau. 

Dywysog Urddasol, hynafol dy fri, 
Mae gwaed Harri Tudur yn-eiddoiti; 
Olynydd Llewelyn a dewrion y gad, 
Angylion gwarcheidiol eu gwlad. 

Gwlad, Gwlad, pleidiol wyf i'm gwlad, 


Tra'r mor yn fur i'r bur hoff Bau, 
Oh! bydded i'r Undeb barhau. 

Mae torf o ysbrydion y tadau yn awr, 

Ar benau'r mynyddau yn edrych i lawr 

Ar Iorwerth Dywysog, sibryda pob un— 

“O glynwch am byth wrth “Eich Dyn. ” 
Gwlad, Gwlad, pleidiol wyf i'm gwlad, 


Tra'r mor yn fur i'r bur hoff Bau, 
Oh! bydded i'r Undeb barhau. 

Dy ddynion di fyddwn ar d'rawiad y llaw, 
Os gelyn yn agos i'th orsedd a ddaw, 
Ond pell fyddo'r cyfnod, Duw Ior gadwo'n hir 
Bob gofid a drygfyd o'n tir. 
Gwlad, Gwlad, pleidiol wyf i'm gwlad, 
Tra'r mor yn fur i'r bur hoff Bau, 
Oh! bydded i'r Undeb barhau, 

Dywysog mwyn Cymru, boed nefoedd a llawr, 
Yn dirion iawn wrthyt, yn darian bob awr; 
Llawn heddwch fo'th ddyddiau, heb gleddyf na brad, 
A Duw pob daioni yn Dad, 
Gwlad, Gwlad, pleidiol wyf i'm gwlad, 
Tra'r mor yn fur i'r bur hoíf Bau, 
Oh! bydded i'r Undeb barhau. 

